**8-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Նախորդ դասերի կրկնություն**

***Հայոց լեզու – Կրկնել այբուբենը***

***Գրականություն-* Անցած նյութի կրկնություն**

***«Իմ դասագիրքը» բանաստեղծությունը (տպված տարբերակը առկա է աշակերտների մոտ)***

* + 1. Քեզ ո՞ր քառատողը դուր եկավ: Ինչու՞:
    2. Ըստ բանաստեղծության՝ ինչպիսին է դասագիրքը:
    3. Ինչպե՞ս է հեղինակը նկարագրում հայրենիքը։
    4. Ի՞նչ գիտես հայրենիքիդ մասին։
    5. Ո՞րն է քո առաջին կարդացած գիրքը։
    6. Իսկ դու սիրու՞ս ես քո դասագիրքը։ Ինչու՞։

***«Հնչի՛ր, մեր զա՛նգ» բանաստեղծությունը (էջ 5)***

1. Ինչի՞ մասին է բանաստեղծությունը:
2. Քեզ ո՞ր քառատողը դուր եկավ: Ինչու՞:
3. Ի՞նչ էին անում երեխաները մինչև դպրոց գնալը։
4. Իսկ դու հաճույքով ես գնու՞մ դպրոց։ Ի՞նչ եք սովորում դպրոցում։

***«Առաջին ուսուցիչը» բանաստեղծությունը (էջ 6)***

1. Ինչի՞ մասին է բանաստեղծությունը:
2. Դու հիշո՞ւմ ես քո առաջին ուսուցչին: Նկարագրիր նրան:
3. Դու ին՞չ ես սովորել քո առաջին ուսուցչից:

***«Իմ հայրենիք» բանաստեղծությունը (էջ 51)***

1. Ինչի՞ մասին է բանաստեղծությունը:
2. Փոքրիկը ինչո՞ւ է ուզում շուտ մեծանալ:
3. Հիմա դու ինչպե՞ս կարող ես օգտակար լինել հայրենիքիդ:

***«Գիրք» բանաստեղծությունը (էջ 10)***

1. Ինչի՞ մասին է բանաստեղծությունը:
2. Ի՞նչը պետք է դառնա քո լավ ընկերը և ուղեկիցը. ինչո՞ւ:
3. Ո՞րն էր քո առաջին գիրքը. այն ի՞նչ սովորեցրեց քեզ:

***«Գրիչ» բանաստեղծությունը (էջ 12)***

1. Ինչի՞ մասին է բանաստեղծությունը:
2. Փոքրիկը ինչո՞ւ է գանգատվում:
3. Ի՞նչ պետք է անես, որ գրիչը գեղեցիկ ու արագ գրի:

***Ուղղագրություն-* Անցած նյութի կրկնություն**

Կրկնել հետևյալ բառերի ուղղագրությունը

ձեռք, գիրք, դպրոց, արդեն, ողջույն, պարտեզ, պահմտոցի, ողջ, աշխարհ, գիրկ, գիրք, ճանապարհ, թև, ձեռք, կարգին, սև, անգամ, ուսուցիչ, մեղմիկ, աշխարհ, իսկույն, հայրենիք, երկինք, թեև, արժանի, որդի

***Բառագիտություն- Անցած նյութի կրկնություն***

Կրկնել հետևյալ բառերի բացատրությունները

* Առա – վերցրեցի
* Սուրբ – նվիրական, աստվածային
* Հայրենիք – այն երկիրը, որտեղ մարդը ծնվել է և իր տունն է համարում
* Պես-պես – բազմատեսակ, զանազան, տարբեր
* Անկախ – ուրիշից կախում չունեցող
* Բավ – բավական, հերիք
* Պահմտոցի – Մանկական խաղ, որի ժամանակ մեկի աչքերը փակում են, իսկ մյուսները թաքնվում, և առաջինը աչքերը բացելով փնտրում է մնացածին
* Զանգ – ազդանշան, ձայնի տեսակ
* Պարտեզ – հողամաս, որտեղ ծառեր ու ծաղիկներ են աճում
* Գիրկ – կրծքի և բացված ձեռքերի միջի տարածությունհարազատ վայր
* Զիլ – բարձր, սուր ձայն
* Ղողանջել – հնչել
* Ողջույն – բարև
* Մեղմիկ – թեթև, նուրբ
* Իսկույն – միանգամից
* Բարկանալ – ջղայնանալ
* Արժանի – մի բանի համար արժանիք ունեցող, հարմար
* Թեև- չնայած որ
* Որդի – տղա
* Ողջ – ամբողջ, լրիվ
* Ուղեկից- ճանապարհի ընկեր
* Անթիվ – չափազանց շատ, անհաշվելի
* Վարժ-սահուն, անսխալ
* Կարգին – կանոնավոր, նորմալ
* Խազմզել- անկանոն, ոչ լավ գրել
* Ագռավ-թռչյուն
* Ճանկ-կենդանիների և թռչյունների եղունգ
* Եկ-արի
* Լուռ-առանց խոսելու, անխոս
* Ճռճռալ-ձայն հանել
* Մեղմիկ – թեթև, նուրբ
* Իսկույն – միանգամից
* Բարկանալ - ջղայնանալ

***Քերականություն-* Անցած նյութի կրկնություն**

**Տառ և հնչյուն**

* + - Տառը գրում ենք և կարդում, հնչյունը լսում ենք ու արտասանում։
    - Քանի ՞ հնչյուն և քանի տառ կա նշված բառերում: - Բերել մի քանի օրինակներ։
    - Հնչյունները լինում են ձայնավոր (6) և բաղաձայն (30)
    - Ձայնավոր հնչյուններ են` **ա, ի, ու, է, օ, ը**
    - Բաղաձայն հնչյուններ են` **բ, գ, դ, զ, թ, ժ, լ, խ, ծ, կ, հ, ձ, ղ, ճ, մ, յ, ն, շ, չ, պ, ջ, ռ, ս, վ, տ, ր, ց, փ, ք, ֆ**

**Մեծատառեր և փոքրատառեր**

* Տառերը լինում են **մեծատառ** և **փոքրատառ**։

Հայերենի **մեծատառերն են՝ Ա, Բ, Գ, Դ, Ե** և այլն

Հայերենի **փոքրատառերն են՝ ա,, բ, գ, դ, ե** և այլն

* Մարդկանց անունները, ազգանունները և հայրանունները գրում ենք մեծատառով։ Օրինակ՝Հայկ, Դավիթ, Ալեքսանդր, Սոնա:
* Երկրների, քաղաքների և գյուղերի անունները սկսում ենք մեծատառով: Օրինակ` Հայաստան, Երևան, Օշական:
* Նախադասությունը սկսում ենք մեծատառով։ Նախադասության վերջում դնում ենք վերջակետ։ Օրինակ՝ **Ե**ս սիրում եմ իմ մայրիկին։

**«**Ե» տառի կիրառման կանոնները

* «ե»-ն հնչում է «յ+է» բառի սկզբում, «է» բառի մեջ և բառի վերջում: Օրինակ՝ երեխա, երկաթե, երեկ, երբեք:
* -Միայն «եմ», «ես», «ենք», «եք», «են» բառերում է, որ բառասկզբի «ե»-ն կարդացվում է «է»: Օրինակ, խոսում եմ, խոսում ես:

«Ո» տառի կիրառման կանոնները

* Բառի սկզբում «ո» տառը կարդացվում է «վօ»: Օրինակ՝ որդ, ոզնի, ոտք, ողջունել:
* Միայն «ով», «ովքեր» բառերում է, որ բառասկզբի «ո»-ն կարդացվում է «օ»:

***Բանավոր խոսքի զարգացում -* Անցած նյութի կրկնություն**

**Բանջարեղենի անունները**

|  |  |
| --- | --- |
| պոմիդոր (լոլիկ)  վարունգ  պղպեղ  սմբուկ (բադրիջան)  գազար | բողկ  կաղամբ  սպանախ  լոբի  կարտոֆիլ |

**Մրգերի անունները**

|  |  |
| --- | --- |
| խնձոր  տանձ  սալոր  խաղող  դեղձ | ծիրան  ելակ  նարինջ  բանան  ձմերուկ |

**Տարվա ամիսների անունները**

|  |  |
| --- | --- |
| հունվար  փետրվար  մարտ  ապրիլ  մայիս  հունիս | հուլիս  օգոստոս  սեպտեմբեր  հոկտեմբեր  նոյեմբեր  դեկտեմբեր |

***Մշակույթ-* Անցած նյութի կրկնություն**

**Հայերենի առաջին ուսուցիչը**

1. Ո՞վ է ստեղծել հայերենի այբուբենը և առաջին «Այբբենարանը»։
2. Ի՞նչ է պատվիրել Մեսրոպ Մաշտոցը։
3. Որտե՞ղ է գտնվում Մեսրոպ Մաշտոցի գերեզմանը։
4. Ինչու՞ է կարևոր ունենալ մեր սեփական այբուբենը։
5. Ինչպե՞ս կարող ենք պահպանել այն։

**Հայկական հաց - լավաշ**

1. Ի՞նչ է լավաշը:
2. Ինչո՞ւ են այս հացի անունը դրել «լավաշ» բառը:
3. Ե՞րբ են թխում լավաշը:
4. Նկարագրիր լավաշ թխելու արարողությունը:

**Հայաստանի մայրաքաղաք-Երևան**

1. Ո՞րն է Հայաստանի մայրաքաղաքը:
2. Քանի՞ տարեկան է Երևանը:
3. Ո՞ր լեռան դիմաց է սփռված Երևանը:
4. Ի՞նչ շենքերով է հարուստ մեր քաղաքը:
5. Ի՞նչ անունով է հայտնի Երևանը: Ինչո՞ւ:

**Սասունցի Դավթի կռիվը Մսրա Մելիքի դեմ**

1. Քո պատկերացմամբ՝ ինչպիսի՞ն էր Դավիթը։
2. Նկարագրի՛ր Մսրա Մելիքին:
3. Մսրա Մելիքին սպանելուց հետո Դավիթը նրա զորքը չի կոտորում։ Ինչու՞։
4. Քո կարծիքով ինչու՞ Դավիթը համաձայնեց, որ առաջինը Մելիքը խփի։

**Հայաստանում քրիստոնեության ընդունումը որպես պետական կրոն**

1. Ո՞ր թվականին քրիստոնեությունը Հայաստանում ընդունվեց որպես պետական կրոն։
2. Ո՞վ էր երկրի թագավորը:
3. Ո՞վ էր Գրիգորը:
4. Ի՞նչ է նշանակում հեթանոսական:
5. Ինչու՞ թագավորը պատժեց Գրիգորին:
6. Ինչպե՞ս թագավորը պատժեց Գրիգորին:
7. Ինչպե՞ս Գրիգորը կենդանի մնաց:
8. Թագավորն ինչու՞ ազատեց Գրիգորին:
9. Ի՞նչ պատահեց Գրիգորի ազատումից հետո:
10. Ինչպե՞ս կոչեցին Գրիգորին:
11. Ինչպե՞ս է կոչվում խոր փոսի վայրում կառուցված եկեղեցին: